โดนแมวข่วนมาตั้งแต่วันที่4 ค่ะ จนถึงวันนี้ก็1อาทิตย์พอดี แล้วไม่ได้ล้างแผลในทันที แต่เจ้าของแมวยืนยันว่าแมวได้รับวัคซีนแล้ว ตอนนี้มีไข้นิดหน่อยกังวลมากเลยค่ะ ทำยังไงดีคะ ควรรีบไปหาใช่มั้ยคะ
สวัสดีค่ะ หากโดนแมวข่วนตั้งแต่วันที่ 4 พ.ค. จนถึงวันนี้วันที่ 11 พ.ค. แมวยังคงมีอาการปกติดี ไม่ตาย ไม่หนีหายไปไหน แสดงว่าแมวไม่ได้เป็นโรคพิษสุนัขบ้า(โรคพิษสุนัขบ้าในแมว มักทำให้แมวตายภายใน 4-5 วัน) และ ก็จะไม่ติดโรคพิษสุนัขบ้าค่ะ ดังนั้นจึงไม่จำเป็นต้องไปฉีดวัคซีนพิษสุนัขบ้านอกจากนี้ อาการของโรคพิษสุนัขบ้า มักปรากฏหลังจากรับเชื้อนานหลายสัปดาห์ การมีอาการปรากฏหลังโดนข่วนเพียงไม่กี่วัน จึงไม่ใช่อาการของโรคพิษสุนัขบ้า อีกทั้งอาการมีไข้ มีน้ำมูกและจาม ก็ไม่ใช่ลักษณะอาการของโรคพิษสุนัขบ้าแต่อย่างใด แต่น่าจะเป็นไข้หวัดค่ะ